มุมข้าราชการ 22/07/60
เปิดฤดูกาลแต่งตั้งโยกย้าย ข้าราชการระดับสูง เพื่อทดแทนตำแหน่งที่ว่างจากการเกษียณอายุราชการของผู้ครองตำแหน่งเดิมอย่างเป็นทางการแล้ว โดย ,คณะรัฐมนตรี, เมื่อวันอังคารที่ผ่านมา 18 กรกฎาคม 2560 ได้ให้ ความเห็นชอบการแต่งตั้ง ,ปลัดกระทรวง, ใหม่ 3 กระทรวงรวด อันได้แก่ ,ฉัตรชัย พรหมเลิศ, อธิบดีกรมป้องกันและบรรเทาสาธารณภัย ดำรงตำแหน่ง ปลัดกระทรวงมหาดไทย ,นันทวัลย์ ศกุนตนาค, อธิบดีกรมการค้าภายใน ดำรงตำแหน่งปลัดกระทรวงพาณิชย์ และ ,พสุ โลหารชุน, อธิบดีกรมส่งเสริม อุตสาหกรรม ดำรงตำแหน่งปลัดกระทรวงอุตสาหกรรม และมีตำแหน่งที่เทียบเท่าปลัดกระทรวง ที่อยู่ในสังกัด ,สำนักนายกรัฐมนตรี, แต่งตั้งในคราวเดียวกันอีก 1 ตำแหน่งคือ ,ชูเกียรติ มาลินีรัตน์, รองผู้อำนวยการสำนักข่าวกรองแห่งชาติ ดำรงตำแหน่งผู้อำนวยการสำนักข่าวกรองแห่งชาติ,อีก 5 ปลัด อันประกอบด้วย ,สำนักนายกรัฐมนตรี, การพัฒนาสังคมและ ความมั่นคงของมนุษย์, การท่องเที่ยวและกีฬา, พลังงาน, และ ,แรงงาน, นั้น วันอังคารหน้าก็ยังไม่แน่ว่าจะเข้าได้หรือไม่ เพราะยังไม่ลงตัวระหว่างการเลือก ,คนใน, หรือ ,คนนอก, โดย ,คนนอก, สำหรับสำนักนายกรัฐมนตรี กระทรวงการพัฒนาสังคมและความมั่นคงของมนุษย์ หรือกระทรวงแรงงาน นั้นมองเห็นตัวตนรำไรอยู่ที่ ,กระทรวงมหาดไทย,,ส่วนตำแหน่งที่เทียบเท่าปลัดกระทรวงที่อยู่ในสังกัดสำนักนายกรัฐมนตรี ที่ยังไม่ได้แต่งตั้งคือ ,ผู้อำนวยการสำนักงบประมาณ, กับ ,เลขาธิการสภาความมั่นคงแห่งชาติ, นั้น หน่วยงานแรก ,เดชาภิวัฒน์ ณ สงขลา, จากรองผู้อำนวยการอาวุโส อันดับหนึ่ง ไม่น่าพลาดจากตำแหน่งผู้อำนวยการสำนักงบประมาณ และ ,สมเกียรติ ศรีประเสริฐ, จากรองเลขาธิการอาวุโสอันดับหนึ่ง ไม่น่าพลาด จากตำแหน่งเลขาธิการสภาความมั่นคงแห่งชาติ เว้นแต่มีความประสงค์ของ ,ข้าราชการทหาร, ที่จะถอดเครื่องแบบมาเป็น ,ข้าราชการพลเรือน, แทรกซ้อนเข้ามาให้เสียหายแก่ระบบราชการอีกหน,เขียนถึง ,อธิบดีเกษียณ, ไปเมื่อวันพุธ มีเหตุให้ตกหล่นจนได้ เพราะยังไม่ได้บันทึกชื่อของ ,พิสิฐ รังสฤษฎ์วุฒิกุล, เลขาธิการสำนักงานมาตรฐานผลิตภัณฑ์อุตสาหกรรม (สมอ.) กับ ,สมศักดิ์ จันทรรวงทอง, เลขาธิการสำนักงานคณะกรรมการอ้อย และน้ำตาลทราย ที่มีสถานะ ,เทียบเท่าอธิบดี, และเกษียณในปีนี้ทั้งคู่,เสาร์ที่ผ่านมา 15 กรกฎาคม มีงานที่ผู้อาวุโสในวงราชการโดยเฉพาะในแวดวงมหาดไทยไปพบปะกันพร้อมหน้าโดยมิได้คาดหมายคือ งานฉลองมงคลสมรสของลูกชายอดีตรองปลัดกระทรวงมหาดไทย อดีตกรรมการ ก.พ.ร. ,มนุชญ์ วัฒนโกเมร, ที่ปัจจุบันเป็นสมาชิกสภานิติบัญญัติแห่งชาติและกรรมการปฏิรูปประเทศด้านกระบวนการยุติธรรม (ตำรวจ),หลายความคิดของ ,ผู้อาวุโส, มีความหมายที่น่าจะนำมาคิดใคร่ครวญสานต่อให้เกิดผลดีในสังคม อย่างเช่น ,อภัย จันทนจุลกะ, อดีตอธิบดีกรมการปกครอง อดีตปลัดกระทรวงแรงงาน และอดีตรัฐมนตรีว่าการกระทรวงแรงงาน เอ่ยในวงสนทนาว่าแนวคิด ,บัณฑิตอาสาสมัคร, ที่เคยโด่งดังในยุค ,ดร.ป๋วย อึ๊งภากรณ์, เป็นอธิการบดีมหาวิทยาลัยธรรมศาสตร์นั้น น่าจะนำกลับมาดำเนินการอีก เพราะปัจจุบัน ,บัณฑิตตกงาน, หรือทำงานไม่ตรงกับความรู้ ที่เล่าเรียนมามีมากมายมหาศาลถ้าจะเข้ามาหาประสบการณ์เพิ่มเติมให้เข้าใจในวิถีชีวิตและสังคมที่แท้จริงของคนไทยก็จะเป็นประโยชน์แก่ชาติบ้านเมือง,หรืออย่าง ,ธรรมรักษ์ การพิศิษฏฐ์, อดีตผู้ทรงคุณวุฒิระดับ 11 สำนักงานคณะกรรมการพัฒนาการเศรษฐกิจและสังคมแห่งชาติ อดีตกรรมการพัฒนาระบบราชการ กำลังให้ความสนใจไปช่วยเป็นที่ปรึกษาให้ ,สมาคมข้าราชการอาวุโส, ที่มี ,ไพโรจน์ พรหมสาส์น, อดีตรองปลัดกระทรวงมหาดไทย เป็นนายกสมาคม โดย ,ที่ปรึกษาธรรมรักษ์, มีข้อเสนอแนะดีๆว่าสมาคมควรกระตุ้นให้สมาชิกที่เป็นผู้อาวุโสให้ความสนใจทางด้านเทคโนโลยีสมัยใหม่มีความรู้ความเข้าใจในระบบอินเตอร์เน็ต ออนไลน์ ฯลฯ โดยทางสมาคมจัดคอร์สให้เรียนรู้ โดยไม่ต้องพึ่งลูกหลาน นอกจากนั้นผู้ที่เป็นที่เคารพนับถือของ ,คนมหาดไทย, อย่าง ,บรรจง กันตวิรุฒ, และ ,สุดจิต นิมิตกุล, ก็ปรากฏตัวในงานด้วยสุขภาพที่แข็งแรง,ซี.12
คณะรัฐมนตรี,ปลัดกระทรวง,ฉัตรชัย พรหมเลิศ,นันทวัลย์ ศกุนตนาค,พสุ โลหารชุน,สำนักนายกรัฐมนตรี,ชูเกียรติ มาลินีรัตน์
มุมข้าราชการ,ซี.12,แต่งตั้งโยกย้ายข้าราชการ,ปลัดกระทรวง,ฉัตรชัย พรหมเลิศ